ડભોઇ કોલેજ મેદાનમાં નર્મદા મહોત્સની પૂર્ણાહૂતિ પ્રસંગે ૧૭મીના રોજ ભારતના વડાપ્રધાન ઉપસ્થિત રહી સભા સંબોધવાના હોઇ તે કોલેજ મેદાનના ભીંત ઉપર તેમજ એસટી ડેપો વિસ્તારની ભીંતો ઉપર ગુજરાત પ્રદેશના કોંગ્રેસના કાર્યકરો શૈલેષભાઇ નટવરભાઇ દાતણીયા, સુરેશભાઇ વિઠ્ઠલભાઇ દાતણીયા, શ્રીકાંત ગોપાલભાઇ દાતણીયા, રાહુલભાઇ સંજયભાઇ દાતણીયા, ગોવિંદ ચંદુભાઇ દાતણીયા તમામ રહે શાહપુર અને પ્રગતિનગર અમદાવાદના કાર્યકરો દ્વારા ભીંતો ઉપર ખાલી નહેરોમાં પાણી ભરો નર્મદા યોજના પૂરી કરો, કોંગ્રેસ કરે છે કામ, ભાજપ ખાટે છે નામ, નર્મદાનું પાણી નહેરોમાં આપો, નર્મદામાં કટકી ભાજપ ગઇ ભટકી, વિગેરે જેવા સુત્રો દિવાલો સહિત કોંગ્રેસના પંજાનું નિશાન દોરતા હતા ત્યારે આ પાંચેય કાર્યકરો વિરૃદ્ધ સુલેહ શાંતિનો ભંગ થતો હોવાનું જણાવી પોલીસે આઇપીસી કલમ ૧૫૧ મુજબ ગુનો દાખલ કરી પોલીસે અટકાયત કરી આગળની કાર્યવાહી હાથ ધરી છે.